עונת 2024/2025 בליגה האירופית

**עונת 2024/2025 בליגה האירופית** הייתה העונה ה-54 של טורניר הכדורגל המשני של אירופה בכדורגל שמאורגן על ידי אופ"א, והעונה ה-16 מאז שונה שמה של התחרות מגביע אופ"א לליגה האירופית. זוהי הייתה העונה הראשונה בה התקיים הפורמט החדש, טורניר בשיטה השווייצרית. בו התקיים שלב ליגה במקום שלב הבתים שהיה נהוג קודם לכן.

טוטנהאם הוטספר זכתה בתואר לאחר שניצחה בגמר שנערך באצטדיון סן ממס, בבילבאו, ספרד ב-21 במאי 2025. בתוצאה 1–0 את מנצ'סטר יונייטד ותשחק נגד זוכת ליגת האלופות פריז סן ז'רמן בסופר קאפ האירופי כמו כן היא זכתה בכרטיס לשלב הליגה של ליגת האלופות בעונת 2025/2026.

## העפלה
76 קבוצות מ-41 מתוך 55 ההתאחדויות החברות באופ"א השתתפו או משתפות בשלבים השונים של עונת 2024/2025. כאשר 32 מתוך ההתאחדויות זכו למקום ישיר במפעל ועוד 9 קבוצות מתוך 23 ההתאחדויות שלא זכו למקום ישיר במפעל הגיעו אליו לאחר שנשרו משלבי המוקדמות בליגת האלופות. דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות:
* ליגות המדורגות במקומות 1–12 שולחות 2 נציגות.
* ליגות המדורגות במקומות 13–33 שולחות נציגה אחת.
* מקום נוסף מוקצה למחזיקת הגביע בקונפרנס ליג.

בנוסף, 32 קבוצות שהודחו החל מסיבוב המוקדמות השני בליגת האלופות של אופ"א 2024/2025 יועברו לשלבים השונים בליגה האירופית, בהתאם לשלב בו הודחו:
* 12 המודחות משלב המוקדמות השני במסלול האלופות.
* 3 המודחות משלב המוקדמות השני במסלול הליגה.
* 6 המודחות משלב המוקדמות השלישי במסלול האלופות.
* 4 המודחות משלב המוקדמות השלישי במסלול הליגה.
* 5 המודחות משלב הפלייאוף במסלול האלופות.
* 2 המודחות משלב הפלייאוף במסלול הליגה.

### דירוג הליגות
הדירוג לעונת 2024/2025 הוא דירוג הליגות לשנת 2023, שמביא בחשבון את ביצועי נציגות הליגה בליגת האלופות בליגה האירופית ובקונפרנס ליג בעונות 2018/2019 עד 2022/2023.

### חלוקת הקבוצות לפי שלב
עקב השעייתה של רוסיה מכל התחרויות האירופיות לעונת 2024/2025 בוצעו השינויים הבאים:
* מחזיקת הגביע בליגה המדורגת 16 (נורווגיה) החלה את דרכה בשלב המוקדמות השני במקום בשלב המוקדמות הראשון.
עקב העובדה שאטאלנטה שזכתה בעונה הקודמת העפילה לליגת האלופות דרך הליגה המקומית שלה, נעשו השינויים הבאים:
* זוכות הגביע בליגות המדורגות 17–21 למעט רוסיה (דנמרק, קרואטיה, יוון וישראל) התחילו את דרכן בשלב המוקדמות השני במקום בשלב המוקדמות הראשון.
### הקבוצות
בסוגריים המיקום או המפעל ממנו העפילה הקבוצה:
* **ג** - זכייה בגביע המקומי בעונה שעברה.
* **1–6** - מיקום בליגה בעונה שעברה.
* **UCL** - הודחה מליגת האלופות.
* **ECL** - מחזיקת הגביע בקונפרנס ליג.
** **UCL CH PO** - הודחה משלב הפלייאוף במסלול האלופות.
** **UCL LP PO** - הודחה משלב הפלייאוף במסלול הליגה.
** **UCL CH Q3** - הודחה משלב המוקדמות השלישי במסלול האלופות.
** **UCL LP Q3** - הודחה משלב המוקדמות השלישי במסלול הליגה.
** **UCL CH Q2** - הודחה משלב המוקדמות השני במסלול האלופות.
** **UCL LP Q2** - הודחה משלב המוקדמות השני במסלול הליגה.

## לוח זמנים
לוח הזמנים של התחרות הוא כדלקמן. המשחקים מתוכננים לימי חמישי מלבד הגמר, שיתקיים ביום רביעי, אם כי באופן חריג יכולים להתקיים בימי שלישי או רביעי עקב התנגשויות לוח זמנים.

## שלב המוקדמות
### שלב המוקדמות הראשון

הגרלת שלב המוקדמות הראשון נערכה ב־18 ביוני 2024. 12 קבוצות השתתפו בשלב המוקדמות הראשון. הסיבוב הראשון נערך ב־11 ביולי 2024 וסיבוב הגומלין ב-18 ביולי 2024.

### שלב המוקדמות השני
הגרלת שלב המוקדמות השני נערכה ב־19 ביוני 2024. 18 קבוצות השתתפו בשלב המוקדמות השני, 6 המנצחות בשלב המוקדמות הראשון ו-12 קבוצות שהתחילו את דרכן בתחרות בשלב זה, הסיבוב הראשון נערך ב־25 ביולי 2024 וסיבוב הגומלין ב־1 באוגוסט 2024.

### שלב המוקדמות השלישי
הגרלת שלב המוקדמות השלישי נערכה ב־22 ביולי 2024. 26 קבוצות השתתפו בשלב המוקדמות השלישי. 12 במסלול האלופות ו-14 במסלול הראשי. במסלול האלופות השתתפו 12 קבוצות שנשרו משלב המוקדמות השני בליגת האלופות במסלול האלופות. במסלול הראשי השתתפו 9 המנצחות בסיבוב השני במסלול הראשי, 2 קבוצות שנשרו משלב המוקדמות השני בליגת האלופות במסלול הראשי ו-3 קבוצות שהתחילו את דרכן בתחרות בשלב זה. הסיבוב הראשון נערך ב־8 באוגוסט 2024 וסיבוב הגומלין ב־15 באוגוסט 2024.

### שלב הפלייאוף
הגרלת שלב הפלייאוף נערכה ב-5 באוגוסט 2024. 24 קבוצות השתתפו בשלב הפלייאוף ללא חלוקה למסלול אלופות ומסלול ראשי, והוא הורכב מ-6 קבוצות שנשרו משלב המוקדמות השלישי בליגת האלופות במסלול האלופות. 7 המנצחות בשלב המוקדמות השלישי במסלול הראשי, 6 המנצחות בשלב המוקדמות השלישי במסלול האלופות. ו-5 קבוצות שהתחילו את דרכן בתחרות בשלב זה. הסיבוב הראשון נערך ב-22 באוגוסט 2024 וסיבוב הגומלין ב-29 באוגוסט 2024.

## שלב הליגה
הגרלת המשחקים בשלב הליגה נערכה ב-30 באוגוסט 2024. 36 קבוצות השתתפו בשלב הליגה, 12 המנצחות בשלב הפלייאוף, 4 קבוצות שנשרו משלב המוקדמות השלישי בליגת האלופות במסלול הראשי, 2 קבוצות שנשרו משלב הפלייאוף בליגת האלופות במסלול הליגה, 5 קבוצות שנשרו משלב הפלייאוף בליגת האלופות במסלול האלופות. ו-13 קבוצות שהתחילו את דרכן בתחרות בשלב זה. הקבוצות שהעפילו לשלב הליגה לא הוגרלו לבתים, במקום זאת, כולן התחילו את התחרות יחד בליגה אחת, כאשר כל קבוצה שיחקה מול שמונה קבוצות אחרות. 36 הקבוצות חולקו לארבעה דרגים שהכילו 9 קבוצות כל אחד על סמך דירוג אופ"א למועדונים בסיום העונה הקודמת, שמבוסס על תוצאות המועדונים בליגת האלופות, בליגה האירופית ובקונפרנס ליג ב-5 השנים הקודמות. כל קבוצה שיחקה ארבעה משחקים בבית וארבעה משחקים בחוץ, אחד בבית ואחד בחוץ נגד קבוצה אחת מכל דרג. כאשר קבוצה לא יכלה להיות מוגרלת נגד קבוצה מהמדינה ממנה היא מגיעה, כמו כן כל קבוצה יכלה להיות מוגרלת מול מקסימום 2 קבוצות מאותה המדינה.

8 הקבוצות עם הניקוד הגבוה ביותר בתום 8 מחזורים העפילו ישירות לשלב שמינית הגמר, בעוד מקומות 9–24 יתמודדו בשלב הנוקאאוט הראשוני על 8 המקומות הנוספים בשמינית הגמר.

### הדרגים
להלן הקבוצות שהשתתפו בשלב הבתים (יחד עם הניקוד שלהן ע"פ דירוג אופ"א לשנת 2024):

### טבלת הליגה

### תוצאות

## שלב הנוקאאוט
בשלב הנוקאאוט, הקבוצות יוגרלו למשחקים ראש בראש בשיטת בית-חוץ, למעט משחק הגמר שיתקיים באצטדיון נייטרלי וללא משחק גומלין. המנצחת בסיכום שני המשחקים תעפיל לשלב הבא. הגרלת המשחקים נקבעת חלקית מראש בהתאם למיקום של הקבוצות בסיום שלב הליגה. בשלב הנוקאאוט קבוצות מאותה מדינה יכולות להיפגש בכל השלבים. ההגרלה מתבצעת באופן הבא:
* בהגרלת שלב הנוקאאוט הראשוני שמונה הקבוצות שיסיימו את שלב הליגה במקומות 9–16 יהיו מדורגות, ושמונה הקבוצות שיסיימו את שלב הליגה במקומות 17–24 תהיינה לא מדורגות. ההגרלה תחולק לארבעה חלקים של ארבע קבוצות כל אחד בהתאם למיקום שלהן בסיום שלב הליגה, כאשר כל חלק כזה יכיל שתי קבוצות מדורגות ושתי קבוצות שאינן מדורגות. הקבוצות המוצבות בכל חלק תוגרלנה נגד אחת משתי היריבות האפשריות שלה, והקבוצות המדורגות יארחו את המשחק השני מבין השניים.
* בהגרלת שלב שמינית הגמר, שמונה הקבוצות שיסיימו את שלב הליגה במקומות 1–8 יהיו מדורגות, ושמונה המנצחות בשלב הנוקאאוט הראשוני תהיינה לא מדורגות. ההגרלה תחולק לארבעה חלקים של ארבע קבוצות כל אחד בהתאם למיקום שלהן בסיום שלב הליגה, כאשר כל חלק כזה יכיל שתי קבוצות מדורגות ושתי קבוצות שאינן מדורגות. הקבוצות המוצבות בכל חלק תוגרלנה נגד אחת משתי היריבות האפשריות שלה, והקבוצות המדורגות יארחו את המשחק השני מבין השניים.
* החל משלב רבע הגמר לא תתקיים הגרלה, והמשחקים יקבעו מראש בהתאם למסלול שיקבע על סמך הדירוג של הקבוצות בשלב הליגה, כאשר הקבוצות שיסיימו במקומות 1–2 את שלב הליגה לא תוכלנה להיפגש לפני הגמר והקבוצות שיסיימו במקומות 1–4 לא תוכלנה להיפגש לפני שלב חצי הגמר. בשלב רבע הגמר וחצי הגמר תיערך הגרלה רק כדי לקבוע מי תארח את המשחק הראשון בבית. כמו כן תיערך הגרלה בכדי לקבוע מי תיחשב הקבוצה הביתית במשחק הגמר לצרכים מנהליים.

### שלב הנוקאאוט הראשוני
לשלב הנוקאאוט הראשוני העפילו 16 הקבוצות שסיימו את שלב הליגה במקומות 9–24. הקבוצות שסיימו במקומות 9–16 היו מדורגות והקבוצות שסיימו במקומות 17–24 היו לא מדורגות.
#### קבוצות שהעפילו

#### הגרלה
הגרלת שלב הנוקאאוט הראשוני נערכה ב-31 בינואר 2025. הקבוצות המדורגות אירחו את משחק הגומלין. הסיבוב הראשון נערך ב-13 בפברואר 2025 והסיבוב השני ב-20 בפברואר 2025.

#### תוצאות

### שמינית הגמר
לשלב שמינית הגמר העפילו 16 קבוצות, 8 הקבוצות שסיימו את שלב הליגה במקומות 1–8 שתהיינה מדורגות. ו-8 המנצחות בשלב הנוקאאוט הראשוני שתהיינה לא מדורגות.

#### קבוצות שהעפילו

#### הגרלה
הגרלת שלב שמינית הגמר נערכה ב-21 בפברואר 2025. הקבוצות המדורגות אירחו את משחק הגומלין. הסיבוב הראשון נערך ב-6 במרץ 2025 והסיבוב השני ב-13 במרץ 2025.

#### תוצאות

### רבע הגמר
לשלב רבע הגמר העפילו 8 הקבוצות שניצחו בסיכום צמד המפגשים בשלב שמינית הגמר. כאשר המסלול נקבע מבעוד מועד לפני שלב שמינית הגמר בהתאם למיקום בסיום שלב הליגה ולהגרלה. הסיבוב הראשון נערך ב-10 באפריל 2025 והסיבוב השני ב-17 באפריל 2025.

#### תוצאות

### חצי הגמר
לשלב חצי הגמר העפילו 4 הקבוצות שניצחו בצמד המפגשים בשלב רבע הגמר. כאשר המסלול נקבע מבעוד מועד לפני שלב שמינית הגמר בהתאם למיקום בסיום שלב הליגה ולהגרלה. הסיבוב הראשון נערך ב-1 במאי 2025 והסיבוב השני ב-8 במאי 2025.

#### תוצאות

### הגמר
הגמר נערך ב־21 במאי 2025 באצטדיון סן ממס שבבילבאו, ספרד.

## סטטיסטיקות
הסטטיסטיקות אינן כוללות את שלבי המוקדמות והפלייאוף אלא רק החל משלב הליגה.

בעונה זו הובקעו 557 שערים ב-189 משחקים, ממוצע של 2.95 שערים למשחק.

### מלך השערים

### מלך הבישולים

## ראו גם
* עונת 2024/2025 בליגת האלופות
* עונת 2024/2025 בקונפרנס ליג
* תקיפת אוהדי מכבי תל אביב באמסטרדם

## הערות שוליים

קטגוריה:עונות בליגה האירופית
קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:2024 באירופה
קטגוריה:2025 באירופה